《寄万齐融》
唐代·李颀

名高不择仕，委世随虚舟。小邑常叹屈，故乡行可游。

青枫半村户，香稻盈田畴。为政日清净，何人同海鸥。

摇巾北林夕，把菊东山秋。对酒池云满，向家湖水流。

岸阴止鸣鹄，山色映潜虬。靡靡俗中理，萧萧川上幽。

昔年至吴郡，常隐临江楼。我有一书札，因之芳杜洲。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。